Ĝermolisto de polaj esperantistoj

A 
 Mira Andrusiewicz 
Mira ANDRUSIEWICZ (naskiĝis en 1932) estas pola esperantistino kaj emerita lerneja instruistino. Ŝi verkis poemkolekton Amo, Amoro, Adoro (1987)

 B 
 Walerian Baumgart 
Walerian "Waldi" BAUMGART (naskiĝis en 1910, mortis la  en Bydgoszcz) estis pola esperantisto.

 Józef Paweł Bieliński 
Józef Paweł BIELIŃSKI (mortis la 2-an de februaro 2004) estis honora ano de Pola Esperanto-Asocio kaj certan tempon prezidanto de la PEA-Rondo en Bydgoszcz.

 T. Bylinski 
T. Bylinski estis pioniro en Krakovo ĉirkaŭ 1905.

 C 
 Józef Chybczyński 
Józef Chybczyński, kuracisto, estis pola esperantisto en la frua 20-a jarcento. Ekde 1913 li oficis kiel redaktoro de la revuo Kuracisto.

 Ryczard Cywiński 
Ryczard CYWIŃSKI estis pola arkitekto kaj esperantisto naskiĝinta en 1884. Li estis esperantisto ekde 1908. En 1917 en kunlaboro kun T. Sikora[?] li publikigis „Manifeston de socialistoj Esperantistoj“, kun la devizo: Socialistoj de ĉiuj nacioj unuiĝu per Esperanto, Amo kaj Racio! Malgraŭ ke estis anoncita Tutmonda Ligo de Socialistoj Esperantistoj kaj eĉ fondita unua grupo en Petrograd, la „seismo“ ne progresis.

 D 
Roman Dąbrowski
Roman DĄBROWSKI estis pola esperantisto en la unua duono de 20-a jarcento.

 Traduko 
Jan Wolski. Ĉu ĝi estas nur fabelo?, publikigita per Esperanta Eldon-Kooperativo, Varsovio, 1935-04-11, 172 paĝoj, rete legebla en retejo de la Interreta Arkivo

 Roman Iwo Dobrzański 
Roman Iwo DOBRZYŃSKI estis pola pionira esperantisto. En 1904 li listiĝis en la Adresaro de la personoj kiuj ellernis la lingvon „Esperanto” (serio XXV/peco 2), tiam li estis gimnaziano en Kielce, do li naskiĝis en 1890 plus minus 4 jaroj. Ankoraŭ en gimnazia kaj posta studenta aĝo li iĝis valora tradukisto de literaturaj verkoj al Esperanto. 

 Traduko 
 Adam Mickiewicz: Improvizacio de Konrad : el dramo "Dziady" ("Festo de mortintoj") / El la pola lingvo trad. Roman Iwo Dobrzański. - Varsovio: Jan Günther, 1910. - 29 p.

 Zbigniew Dobrzyński 
Zbigniew DOBRZYŃSKI (mortis la 14-an de majo 1984) estis aktoro de Pola Esperanto-Teatro (kun Kalina Pieńkiewicz) el Varsovio. Li esti unu el la fondintoj de Esperanto-teatro Antoni Grabowski, kiu prezentiĝis en kelkaj Universalaj Kongresoj.en sia paĝo X la libro Historio de la esperanta literaturo de Carlo Minnaja kaj de Giorgio Silfer el 2015 simple nomas teatran grupon kun nomo «Pola Esperanto-Teatro “Antoni Grabowski”». Tio povas esti indiko ke entute ne estis du teatraj grupoj, sed unu, indikita en Vikipedio kiel Pola Esperanto-Teatro.

 Notoj 

E
Tadeusz Ejsmont
Tadeusz Ejsmont (naskiĝis en 1948) estas pola esperantisto kaj historiisto. Fine de 1982 sian disertacion sukcese li defendis ĉe la Filozofia-Historia Fako de la Lodza Universitato pri la temo "Edukaj funkcioj de Esperantaj lingvo kaj movado dum la periodo 1956 — 1980. Aspektoj pola kaj internacia." La teksta parto (601 p.) entenas jenajn ĉapitrojn:

 Metodologiaj premisoj de la analizo de informoj; politikaj, kulturkreaj kaj edukaj aspektoj de la problemaro de la funkcioj de Esperantaj lingvo kaj movado;
 Esplorstato de la Esperanta problemaro;
 Soci-edukaj funkcioj de la Zamenhofa doktrino kaj la ideo de internacia lingvo;
 Genezo kaj procezo de la kreado de modelo de edukado en la Esperanto-movado;
 Edukaj funkcioj de la Esperantaj lingvo kaj movado en polaj medioj 1956 — 1980;
 Elementoj de soci-edukaj procezoj de Esperantaj lingvo kaj movado;
 Konkludoj kaj bibliografio (kun pli ol 300 pozicioj);

La dua volumo (243-paĝa) entenas enkondukon kaj elekton de dokumentoj, ĉefe devenantaj el arkivoj de Pola Esperanto-Asocio kaj de la Studenta Esperanto-movado.

Li ankaŭ redaktis:

Internacia lingva komunikado/Miedzynarodowa komunikacia jezykowa. Eld. Lodza Universitato, 1983, 304p. Mimeo

Pollingvaj artikoloj el konferenco, organizita de Studenta Scienca Esperantista Rondo de la Universitato de Lodz, kun esperantaj resumetoj.

Kun Tadeusz Michalski li redaktis la Esperanto-polan vortaron kun ĉiuj radikoj el pli fruaj polaj
vortaroj Pelny podreczny slovvnik esperancko-polskiVarsovio: Pola Esperanto-Asocio, 1982, 606 p. Mimeo. 20 cm

 F 
 Adam Gabriel Furmanik 
Adam Gabriel FURMANIK estis pola mariavita pastro kaj esperantisto, naskiĝinta la 20-an de decembro 1870. Lia senlaca persistemo favorigis al Esperanto la Mariavitan eklezion, kiu laŭ la Enciklopedio de Esperanto de 1934 eldonas (... aŭ almenaŭ ĝis tiam eldonadis) diversajn broŝurojn pri tiu ĉi eklezio. Elde la 1920-aj jaroj Adam Furmanik estis delegito de UEA.

 G 
 Zygmunt Greffkowicz 
Zygmunt GREFFKOWICZ (pseŭdonimo Gryff), n. la 19-an de novembro 1885 en Varsovio, m. en aĝo de 55 jaroj la 16-an de decembro 1940 samurbe,informoj el la retejo timenote.info (jen , sed tuj ŝaltebla ankaŭ al 9 pliaj lingvoj) estis pola pionira esperantisto kaj ĵurnala propagandisto. Li estis komitatano de Pola Esperanto-Societo (PES), kaj estis aŭtoro de tri propagandaj broŝuroj pri Esperanto (el 1910, 1911 kaj 1930). laŭ Enciklopedio de Esperanto, 1934

Referencoj

 Regina Grzębowska 
Regina GRZĘBOWSKA estas pola esperantistino. Ŝi listiĝas kiel membro de la Internacia Rajtigita Ekzamenantaro.
H
I
Zenon Ihnatowicz
Zenon Ihnatowicz (?-1911) estis pola esperantisto el Plock, delegito de UEA. Li estas listigita en la [Adresaro de la personoj kiuj ellernis la lingvon „Esperanto”/Serio XXIX/Peco 1], do li eklernis Esperanton en 1908. Lia lasta deziro estis, havi sur sia tombo esperantan surskribon.Esperanto n103 20 jun. 1911

 J 
 Edward Jaśkiewicz 
Edward JAŚKIEWICZ estas pola esperantisto, naskiĝinta la 15-an de julio 1930,noto de li mem antaŭ la 94-jariĝo la 15-an de julio 2024 () kiu grandan parton de sia vivo pasigis en Szczecin, kaj tie aparte multe post atingo de la pensiula aĝo aktivas favore al Esperantro, ankaŭ internacie. Interalie li ekde jaroj estas stabano de la Beletra Esperanto-Revuo La Karavelo, eldonata en Portugalio. Por honori Eduardon Jaśkiewicz pro lia Esperanta agado iuj movadanoj elpaŝis aŭtune 2011 al la Urbestro de Ŝtetino kun iniciato, por ke la pola prezidanto distingu lin per grava ŝtata ordeno. Komence de majo 2012 la prezidanto de Pollando Bronisław Komorowski subskribis dekreton pri la atribuado de la arĝenta merit-kruco por s-ro Eduardo Jaśkiewicz. La 25-an de julio 2012 en la Kavalira Salonego de la Vojevodiejo la Vojevodo de Okcidenta Pomerio dekoris lin per la Arĝenta Kruco de Merito kun partopreno en la solenaĵo de multaj esperantistoj el pluraj polaj urboj.

Referencoj


Eksteraj ligiloj
 lia persona paĝaro en la retejo Facebook

 Marjan Jarocki 
Marjan JAROCKI estis pionira esperantisto en Krakovo. Li estis la unua sekretario de Krakova Societo ESPERANTO en 1906.Ruslanda Esperantisto. Esperantista Movado, n-ro 8, p. 152, aŭg. 1906"Pola Esperantisto", organo de societo " Esperanto" en Lvovo, 1-a jaro, n-ro 2, oktobro 1906, p. 24En Ruslanda kaj Pola Esperantisto de 1906 li nur nomatas "M. Jarocki", sed en la Adresaro de polaj esperantistoj por 1909, p. 29, kiam li jam ne plu estas sekretario, sed ordinara membro, notiĝas lia plena persona nomo Marjan kaj ankaŭ la adreso de 1909.

Referencoj

 K 
 Robert Kamiński 
Robert KAMIŃSKI estas pola esperantisto, kiu vivas kaj agadas en Lodzo. Jam antaŭ 2005 li estis la redaktoro de la bulteno Lodza Informilo de la loka Esperanto-grupo.informoj el malnova retejo de la Lodza Esperanto-grupo, arkivigita en novembro 2005 () Ekde 2015 li membras en la centra estraro de Pola Esperanto-Asocio, kun mandatoj de 2015-2016 kaj de 2016-2019 kiel ĝenerala sekretario, kaj ekde tiam kun mandatoj de 2019-2022 kaj de 2022-2025 kiel prezidanto. En tiuj du oficperiodoj li ankaŭ reprezentis la asocion kiel komitatano A en la komitato de UEA.

 persona paĝo en la retejo Facebook

 Iwona Kocięba 
Iwona KOCIĘBA estas esperantistino de pola deveno, kiu ekde la 1980-aj jaroj pro fondo de esperantista familio venis al kaj de tiam vivas en la ĉirkaŭaĵo de la urbo Antverpeno. Interalie, inter la jaroj 2000 kaj 2003 ŝi estis prezidanto de la historia grupo La Verda Stelo en Antverpeno. Pri pliaj detaloj vidu la teksteton Iwona Kocięba.

 Izydor Krynicki 
D-ro Izydor KRYNICKI estis kuracisto kaj esperantisto en Varsovio. Li naskiĝis la 26-an de januaro 1874 en Vilno, kaj iĝis esperantisto en 1895. Interalie li estis kunorganizinto de Esperanto-Rondo en Vilno, membro de la Loka Monumenta Komitato en Vilno, kaj verkisto de artikoloj en esperantlingvaj medicinaj revuoj.

 Paweł Kulozik 
Paweł KULOZIK (naskiĝis en 1912 - mortis la 7-an de junio 1976 en Katowice, Pollando) estis pola esperantisto. Li gvidis multajn Esperanto-kursojn kaj estis unu el la plej elstaraj aktivuloj en la loka movado.

 L 
 Zofia Anna Loiseau 
Zofia Anna LOISEAU estas aktiva esperantistino, kiu naskiĝis la 27-an de septembro de 1942 en Pollando.

 M 
 Maria Majerczak 
Maria MAJERCZAK estas pola esperantistino. Ŝi listiĝas kiel membro de la Internacia Rajtigita Ekzamenantaro.

 Stanisław Mandrak 
Stanisław MANDRAK estas pola esperantisto. De 2013 ĝis 2016 li estis la prezidanto de Pola Esperanto-Asocio.

 Janusz Motykiewicz 
Janusz MOTYKIEWICZ (naskiĝis en 1944, mortis en 1991 en Kotla, vilaĝo kaj komunumo en la distrikto Głogów de la regiono Malsupra Silezio en nuna Pollando) estis pola esperantisto kaj delegito de UEA en Kotla, kiu ĝis 1945 germane nomiĝis Kuttlau en distrikto Glogau.

 N 
 Aleksandro Naumann 
Dro Aleksandro Naumann publikiĝis artikolon Nefermita letero al s-ro de Beaufront en nro 6 de Ruslanda Esperantisto en 1906. Li estis sekretario de sekretario de la Unua Grupo Homarana. Adreso: Varsovio. str. Koŝikova, No 7Ruslanda Esperantisto. Nefermita letero al s-ro de Beaufront. Nro 6 p.121-122. Jun-jul. 1906 .

 P 
 Tadeusz Pleskaczyński 
Tadeusz PLESKACZYŃSKI (n. en 1909, m. la 6-an de februaro 1996) estis delegito de UEA pri arkitekturo kaj turismo de 1957 kaj delegito de Varsovio ekde 1984.

 Jan Poplawski 
Jan POPLAWSKI (naskiĝis en 1903 - mortis la 9-an de oktobro kiujare? en Poznano, Pollando) estis pola esperantisto kaj unu el la plej fervoraj aktivuloj en la loka Movado, forpasinta post 30-jara servo kiel UEA-delegito. En 1941-1942 li estis pola oficiro kaj militkaptito en kampadejo ĉe Neubrandenburg, laŭ propra informo la oficiroj traktiĝis relative bone tie, ne devis kaj ne rajtis labori kaj nur suferis je enorma enuo; ne mirige do ke pluraj kunmilitkaptitoj demandis la esperantiston pri sekretaj lecionoj de Esperanto - ĉar oficiale la "judan lingvon" ne permesiĝis instrui. Post la milito Esperanto ankoraŭ restis malpermesita ĝis 1965 en la socialisma ŝtato GDR, sed kiam refondiĝis Esperanto-grupo en Neubrandenburg, la anoj serĉis, trovis kaj invitis s-ron Poplawski, kaj ekestis plurjara kontakto de la grupo kun li."Esperanto-pado Neubrandenburg" ()

 R 
 Irena Radziewicz-Winnicka 
Irena RADZIEWICZ-WINNICKA (naskiĝis en 1917, mortis la 7-an de oktobro 2002 en Gliwice) estis Esperanto-instruistino, redaktorino, konsultanto de la Silezia Branĉo de AIS, poetino, verkistino por infanoj kaj tradukistino.

 Dorota Rodzianko 
Dorota RODZIANKO (naskiĝjaro ankoraŭ ne notita) estas juna esperantistino precipa aktiva ekde la jaro 2010. La 1-an de aŭgusto 2015, dum solena fermo de la 100-a UK en Lillo, ŝia tiam estonta edzo Peter Baláž publike sur la podio antaŭ ĉiuj kongresanoj svatiĝis (t.e. proponis edziniĝon) al sia plurjara koramikino Dorota Rodzianko, kiu lian proponon akceptis.UK 2015 Lillo: Fermo (Edziĝpeto de Petro Baláž) (YouTube) Krome ke la geedziĝpeto estis elsendata per YouTube, pri ĝi poste informis ankaŭ kelkaj slovakiaj retgazetoj. Dorota Rodzianko estis prezidanto de Pola Esperanto-Junularo en la laborperiodo 2012-2013, en 2013 ricevis subtenon de TEJO-fonduso por partopreni la IJK-on,paĝo de TEJO pri la fonduso IJK du jarojn pli poste estis kasistino de la IJK 2015 kaj organizantino ankaŭ de la 88-a SAT-Kongreso 2015 kaj de la UK 2016. Ekde la edziniĝo ŝi vivas en Slovakio kaj interalite estis staĝulino de la organizaĵo E@I, en kiu ŝi plu laboras. Lastatempe ŝi interalie kunorganizis la eventon Polyglot gathering 2024prezento ankaŭ de ŝi kun portreto en la retejo de la evento Polyglot gathering 2024 () kaj Lingva Fest' 2025 en septembro 2025.prezento ankaŭ de ŝi kun portreto en la retejo de la evento Lingva Fest' 2025 ()

 Referencoj 

 Eksteraj ligiloj 
 persona paĝaro de ŝi en la retejo Facebook

 Ryszard Rokicki 
Ryszard Rokicki, ofte esperantigata Rikardo Rokicki, estas pola esperantisto. Li estas respektive dum multaj jaroj estis kunlaboranto de la Centro de Esploro kaj Dokumentado pri Mondaj Lingvaj Problemoj, kaj listiĝas kiel membro de la Internacia Rajtigita Ekzamenantaro. Aŭtoro de Enkonduko en la morfologion de EsperantoLa Ondo de Esperanto 2022 Nº3.

 Referencoj 

 S 
 Antoni Schudmak 
Antoni Schudmak estis pioniro en Krakovo. Li iĝis unua prezidanto de Krakova Societo ESPERANTO en 1906.

Jan Sigda
Jan SIGDA estis esperantisto el Starachowice ĉe la mezo de 20-a jarcento.

 Jan Silhan 
Jan SILHAN (naskiĝis en 1889 - mortis la 29-an de junio 1971) estis merita aganto de pola kaj internacia blindula movadoj (kiel la prezidanto de Universala Asocio de Blindul-Organizaĵoj) kaj de la Esperanto-movado.

 Józef Śliwiński 
Józef ŚLIWIŃSKI (mortis la 5-an de januaro, kiujare?) estis pola esperantisto, kreinto kaj longtempa prezidanto de la E-rondo en Wałbrzych (Pollando).

Piotr Spiewak
Piotr SPIEWAK estis esperantisto en Gdansk ĉe la mezo de 20-a jarcento.

 Roman Stopa 
Prof. d-ro Roman STOPA (naskiĝis en 1895, mortis en Krakovo la 15-an de aprilo 1995), estis specialisto pri afrikaj lingvoj, partopreninto de la Krakova UK en 1912, kaj gvidis multajn Esperanto-kursojn por instruistoj inter la du mondmilitoj.

T
Mihael Trombkowski
Mihael Trombkowski estis esperantisto en Lodz en la unua duono de 20-a jarcento.

W
Ireneusz Wilczyński 
Ireneusz WILCZYŃSKI estas pola esperantisto, pri kiu en la serĉoj per la komputila reto laŭ la stato de 2025 eltroveblas tute nenio krom ke li laŭ instigo de Kazimierz Krzyżak en 2012 estis honorigita per dekreto de la prezidanto de Pollando Bronisław Komorowski per la Arĝenta Kruco de Merito de Pollando, por sia multjara socia laboro favore al Esperanto, kiun la pola ŝtato konsideras nemateria heredaĵo de Pollando, tial escepta aktivado por ĝi simbole honorigindas. Se ĝustas ke li tiom escepte laboris favore al la Esperanto-movado, tiam bonvenus - plejbone kun eksteraj referencoj - ĉi tie naskiĝdaton aŭ jaron kaj naskiĝurbon, loko(j)n de posta agado, profesio(j) kaj fine, ankaŭ iam aldoni neeviteblan mortodaton kaj urbon. La vivo jes ne nur dokumentiĝas en la komputila reto, kaj eĉ tie ne klaras ĉu oni trovas ĉiun informon. Sed ĝis nun tiu ĉi biografio estas nur granda demandosigno: helpo bonvenas por transformi ĝin al tute normala informero.

 Z 
 Stanisław Zausmer 
Stanisław ZAUSMER (naskiĝis en 1905; mortis la 19-an de majo 1993) estis pola esperantisto kaj pioniro de la movado en Słupsk.jen en flanka mencio de nekrologo pri Mieczysław Jordanowski

 Aleksander Zdechlik 
Aleksander ZDECHLIK estas pola esperantisto. De 2016 ĝis 2019 li estis la prezidanto de Pola Esperanto-Asocio, post kiam li jam la antaŭjan tri jarojn gvidis la revizian komisionon de la asocio.

 Arkadiusz Zychewicz 
Arkadiusz ZYCHEWICZ estas pola esperantisto. En 2011 li elektiĝis prezidanto de Pola Esperanto-Asocio kaj formale havis tiun postenon ĝis novelekto en januaro 2013.

Polaj
Polaj
Kategorio:Polaj esperantistoj